Saaremaa Vallavalitsusele

Tallinna 10, Kuressaare

Tammepõllu detailplaneeringu algatamine arvamuse andmiseks

Teie: 5-2/38471, 01.07.2025

Lugupeetud detailplaneeringu algatajad.

Täname teiepoolse kirja eest. Antud detailplaneeringu seletuskiri on arusaadav, hästi läbimõeldud ja piisavalt põhjendatud. Paraku pean oma kirjas välja tooma mõned miinused.

1.

Väljavõte Tammepõllu detailplaneeringu seletuskirjast:

*….Kaubandushoonete territoorium on oma olemuselt poolavalik ruum. Hoone funktsionaalsusest tulenevalt on peasissepääsu ja parkla poolne külg avaliku ruumi osa. Sellest tulenevalt on planeeritud liikumisteed, valgustus ja väikevormid. Sisuliselt kujundatakse kõiki kaasav turvaline avalik ruum.*

*Sotsiaalsed mõjud: planeeringulahenduses on arvestatud hea ligipääsuga nii jalakäijatele, kergliiklejatele kui ka sõiduvahendite puhul…*

Põhijooniselt on nähtav liikumise/liiklusjoonis Põlluvahe teelt Tammepõllu kinnistule. Küsimus on selles, kuidas liikleja (eelkõige jala liikleja või kergliikleja) pääseb Põlluvahe teele? Kuressaare linna ümbritseb kergliiklustee, paraku ei saa sellelt teelt otse Põlluvahe teele. Bauhoffi saab jalakäija liikuda ülekäigurajalt ringtee alguses ja see ülekäigurada lõpeb teepervel. Seal on juba juhtunud õnnetusi ehk ohutusest on olukord mainitud liiklussõlmel väga kaugel. Seda ülekäigurada talvel kasutada ei ole võimalik, sest teeperves on lumevall. Järgmine ülekäigurada on 1,3 km pärast, Ringtee ja Pika tänava ringi vahetus läheduses.

**Kuressaare ring, mille esimene mahasõit on Ringtee, on Saaremaa suurima liikluskoormusega sõlmpunkt. Täna on Bauhoffi poolt tulles vasakpööret sooritada peaaegu võimatu. Uus lahendus Tammemetsa ja Tammepõllu kinnistule lisab liikluskoormust ja muudab liiklemise veelgi ohtlikumaks. Põlluvahe teelt (Bauhofi poolt tulles) on olnud mitu rasket liiklusõnnetust, kahjuks ühes neist kaotas inimene elu. Täna elavad Männimetsa ja Männituka teel (Andruse kinnistu) lastega pered. Igahommikune lasteaeda ja kooli liikumine on täna sellest piirkonnast keeruline.**

**Milline on uus liikluskorralduse plaan seoses uue detailplaneeringuga?**

2.

Kuna Männimetsa 5, 7, 9, 11, 13, 15 kinnistute ja Tammepõllu kinnistu maapinna kõrguste vahe on märkimisväärselt erinev (Tammepõllu kinnistu on oluliselt kõrgem), siis kuidas lahendatakse olukord, kus sadevee äravool oleks ohutu madalamal asuvatele kinnistutele Männimetsa tänavas?

Sikassaare, Männimetsa tänava majade 5, 7, 9, 11, 13, 15 elanikud.